Ingvild Holvik

Ingvild Holvik (født 2. oktober 1976 i Bergen, nå bosatt i Tromsø) er en norsk forfatter og oversetter.

Ingvild Holvik har gått på forfatterstudiet ved Universitetet i Tromsø, og arbeider som konsulent i Norsk Forfattersentrum Nord-Norge.

Hun ble i 2009 nominert til Brageprisen for sin oversettelse av Attila Bartis' roman Stillheten fra ungarsk. I august 2010 debuterte hun med den skjønnlitterære romanen Lykkefeltet. For denne romanen mottok hun Blixprisen i 2011.. Hun har også mottatt Jan Roar Leikvolls minnepris i 2017 og Arbeidsstipend for nordnorske forfattere i 2020.

Bibliografi 
 Attila Bartis: Stillheten – oversettelse, Cappelen Damm 2009
 Lykkefeltet – roman, Samlaget 2010 
 Premien for alt – roman, Samlaget 2017
 Ho er fri – roman, Samlaget 2020

Referanser

Kilder 
 Presentasjon av Ingvild Holvik i Forfatterkatalogen på Forfattersentrums nettsider

Norske forfattere
Norske romanforfattere
Norske oversettere
Personer fra Bergen kommune
Personer fra Tromsø kommune
Fødsler i 1976